CELEX: C2006/294/09
Language: sk
Date: 2006-12-02 00:00:00
Title: Vec C-275/04: Rozsudok Súdneho dvora (prvá komora) z  5. októbra 2006 – Komisia Európskych spoločenstiev/Belgické kráľovstvo (Nesplnenie povinnosti členským štátom — Vonkajší tranzit Spoločenstva — Nariadenia (EHS) č. 2913/92 a č. 2454/93 — Vlastné zdroje Spoločenstiev — Poskytnutie — Lehoty — Úroky z omeškania — Nearchivovanie a neoznámenie sprievodných dokladov týkajúcich sa zisťovania a poskytovania vlastných zdrojov)

2.12.2006   
            
            
               SK
            
            
               Úradný vestník Európskej únie
            
            
               C 294/6
            
         Rozsudok Súdneho dvora (prvá komora) z 5. októbra 2006 – Komisia Európskych spoločenstiev/Belgické kráľovstvo
   (Vec C-275/04) (1)
   
   (Nesplnenie povinnosti členským štátom - Vonkajší tranzit Spoločenstva - Nariadenia (EHS) č. 2913/92 a č. 2454/93 - Vlastné zdroje Spoločenstiev - Poskytnutie - Lehoty - Úroky z omeškania - Nearchivovanie a neoznámenie sprievodných dokladov týkajúcich sa zisťovania a poskytovania vlastných zdrojov)
   (2006/C 294/09)
   Jazyk konania: francúzština
   Účastníci konania
   
      Žalobkyňa: Komisia Európskych spoločenstiev (v zastúpení: C. Giolito a G. Wilms, splnomocnení zástupcovia)
   
      Žalované: Belgické kráľovstvo (v zastúpení: E. Dominkovits a M. Wimmer, splnomocnení zástupcovia)
   
      Vedľajší účastník, ktorý v konaní podporuje žalované: Spojené kráľovstvo Veľkej Británie a Severného Írska (v zastúpení: C. Jackson, splnomocnená zástupkyňa, za právnej pomoci M. Angiolini a R. Anderson, barristers)
   Predmet veci
   Nesplnenie povinnosti členským štátom – Články 6, 9, 10 a 11 nariadenia Rady (ES, Euratom) č. 1150/2000 z 22. mája 2000, ktorým sa vykonáva rozhodnutie 94/728/ES Euratom o systéme vlastných zdrojov Spoločenstiev, ktoré od 31. mája 2000 zrušilo a nahradilo nariadenie Rady (EHS, Euratom) č. 1552/89 z 29. mája 1989, ktorým sa vykonáva rozhodnutie 88/376/EHS, Euratom o systéme vlastných zdrojov Spoločenstiev (Ú. v. ES L 155, s. 1) – Nezrovnalosti a omeškania zistené pri pripísaní vlastných zdrojov na účet
   Výrok rozsudku
   
               1.
            
            
               Belgické kráľovstvo si tým, že nezapísalo zistené nároky v stanovených lehotách na účet uvedený v článku 6 ods. 3 písm. a) nariadenia Rady (ES, Euratom) č. 1150/2000 z 22. mája 2000, ktorým sa vykonáva rozhodnutie 94/728/ES, Euratom o systéme vlastných zdrojov spoločenstiev,
               neoverilo, či od 1. januára 1995 nedošlo k ďalším omeškaniam v poskytnutí vlastných zdrojov v dôsledku oneskoreného zápisu na účet uvedený v článku 6 ods. 3 písm. a) nariadenia č. 1150/2000, zničilo archívy, ktoré sa viažu na spomenuté obdobie, a neoznámilo tieto omeškania Komisii Európskych spoločenstiev, aby mohla vypočítať dlžné úroky z omeškania v súlade s článkom 11 tohto nariadenia z dôvodu oneskoreného poskytnutia vlastných zdrojov,
               nesplnilo povinnosti, ktoré mu vyplývajú z článkov 3, 6, 9, 10 a 11 nariadenia č. 1150/2000, ktoré od 31. mája 2000 zrušilo a nahradilo nariadenie Rady (EHS, Euratom) 1552/89 z 29. mája 1989, ktorým sa vykonáva rozhodnutie 88/376/EHS, Euratom o systéme vlastných zdrojov Spoločenstiev, s rovnakým predmetom úpravy, a z článku 10 ES.
            
         
               2.
            
            
               Belgické kráľovstvo je povinné nahradiť trovy konania.
            
         
               3.
            
            
               Spojené kráľovstvo Veľkej Británie a Severného Írska znáša svoje vlastné trovy konania.
            
         
      (1)  Ú. v. EÚ C 217, 28.8.2004.